માનવમિત્ર, અમદાવાદ : ભારત દેશનાં રાજકારણમાં સરદાર પટેલ જેવી મક્કમ મનોબળ અને દ્રઢ નિર્ધારશકિત ધરાવતી અન્ય કોઇ રાજકીય હસ્તી ના હોઇ શકે. સરદાર પટેલે ભારત દેશનાં એક એક ટુકડાને જોડીને અખંડ ભારત અને ભારત દેશનાં નકશાનું નિર્માણ કર્યું અને જો સરદાર પટેલ ના હોત તો, ભારત દેશનો નકશો જ પૂર્ણ બન્યો ના હોત. આ સંજાગોમાં અંખડ ભારતનાં શિલ્પી અને નવા લોકશાહી દેશને નિર્માણ કરવામાં સરદાર વલ્લભભાઇ પટેલનું યોગદાન કયારેય ભૂલી શકાય નહી એમ અત્રે ધ મેન હુ સેવ ઇન્ડિયા સરદાર પટેલ અને હિઝ આઇડિયા- પુસ્તકનાં ઓથર અને દેશનાં જાણીતા પત્રકાર હિન્દોલ સેન ગુપ્તાએ જણાવ્યું હતું. કેન્દ્રીય કાપડમંત્રી સ્મૃતિ ઇરાની દ્વારા હિન્દોલ સેન ગુપ્તાનાં આ પુસ્તકનું શહેરમાં વિમોચન કરવામાં આવ્યું હતું.